**ԱՄՓՈՓԱԹԵՐԹ**

**«ԱՐԹՈՒՐ ՎՅԱՉԵՍԼԱՎԻ ԳՐՈՒԶԴԵՎԻՆ** **ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅՈՒՆԻՑ ԱԶԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |  |  |
| --- | --- | --- | --- | --- | --- |
| **1. ՀՀ պաշտպանության նախարարություն** | | | | **03.11.2021 թ.** | |
| **№ ՊՆ/510/5857-2021** | |
| 2021 թվականի հոկտեմբերի 25-ի Ձեր N 01/31.2/22082-21 գրությամբ ներկա­յացված «Արթուր Վյաչեսլավի Գրուզդևին շարքային կազմի պարտադիր զինվորական ծառայությունից ազատելու մասին» Կառավարության որոշման նախագծի քննարկման արդյունքներով առարկություններ չունենք:  Միաժամանակ հայտնում եմ, որ ՀՀ կառավարության 15.02.2019թ. N 89-Ն որոշման 2-րդ կետի 2-րդ ենթակետի համաձայն զորակոչային տարիքի այլ երկրի քաղաքացիություն ունեցող անձը բացառիկ դեպքում պարտադիր զինվորական ծառա­յու­թյունից կարող է ազատվել ՀՀ կառավարության 12.04.2018թ. N 450-Ն որոշման 5-րդ կետում նախատեսված որևէ մարզաձևի ՀՀ հավաքականի թիմում կամ ՀՀ դրոշի ներքո միջազգային առաջնություններին հանդես գալու դեպքում, իսկ 12.04.2018թ. N 450-Ն որոշման 5-րդ կետի 3-րդ ենթակետում գեղասահքի ազգային հավաքականը նշված չէ, որի հիման վրա առաջարկում ենք նախագծին կից հիմնավորման 1-ին պար­բերությունում «թիմում» բառից հետո լրացնել «, այսինքն հանդես է գալիս Հայաստանի Հանրապետության դրոշի ներքո» բառերը: | | | **Ընդունվել է**  Կատարվել է համապատասխան փոփոխությունը։ | | |
| **2. ՀՀ արդարադատության նախարարություն** | | | | | **12.11.2021 թ.** |
| **№ 01/27.1/36947-2021** |
| «Արթուր Վյաչեսլավի Գրուզդեվին շարքային կազմի պարտադիր զինվորական ծառայությունից ազատելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք: | | **Ընդունվել է** | | | |
| **3. ՀՀ վարչապետի աշխատակազմ** | | | | | **18.11.2021 թ.** |
| **№ 02810.39/39769-2021** |
| Ներկայացված նախագծում որպես Արթուր Վյաչեսլավի Գրուզդևի ծննդյան ամսաթիվ նշված է 1998 թվականի սեպտեմբերի 9-ը, մինչդեռ հարկ է նկատել, որ քաղաքացու անձնագրով վերջինիս ծննդյան ամսաթիվ է համարվում 1998 թվականի դեկտեմբերի 15-ը: Արդյունքում՝ ստացվում է, որ պարտադիր զինվորական ծառայությունից ազատվելու է միանգամայն այլ անձ: Միևնույն ժամանակ, ներկայացված փաստաթղթերի ուսումնասիրությունը վկայում է, որ Արթուր Վյաչեսլավի Գրուզդևի ՀՀ քաղաքացու անձնագրի վավերականության ժամկետն արդեն իսկ սպառված է, ինչը լրացուցիչ պարզաբանման կարիք ունի: | **Ընդունվել է** | | | | |